Καίτη Ρεΐζη

Η Αικατερίνη (Καίτη) Ρεΐζη (1945) είναι Ελληνίδα πρώην αθλήτρια. Υπήρξε δώδεκα φορές πρωταθλήτρια Ελλάδος στο στίβο από το 1965 ως το 1970, ως αθλήτρια του Πανιωνίου, στους δρόμους ταχύτητας: 100, 200 και 400μ καθώς και στις σκυταλοδρομίες 4Χ100 και 4Χ400μ.

Βιογραφικό
Η Ρεΐζη πρωταγωνίστησε στον ελληνικό αθλητισμό στους δρόμους ταχύτητας την πενταετία 1965-1970. Έγινε γνωστή στο πανελλήνιο το 1964 από τις νίκες της σε αγώνες νεανίδων, ενώ έλαβε μέρος και στο Πανελλήνιο πρωτάθλημα στίβου γυναικών 1964, όπου μπήκε στον τελικό των 100μ και τερμάτισε έκτη με 13.6."Αθλητική Ηχώ", 29/8/1964. 

Στη συνέχεια, υπό την επίβλεψη του σπουδαίου προπονητή του μόνιμου τότε πρωταθλητή γυναικών Πανιωνίου, του Ηλία Μισαηλίδη, κατάφερε να εξελιχθεί σε πρωταγωνίστρια στις αποστάσεις 100 ως 400μ. Στο Πανελλήνιο πρωτάθλημα στίβου γυναικών 1965 πήρε το πρώτο της χρυσό μετάλλιο στα 100 με 13.1 και άλλο ένα στα 4x100 μ. με το σύλλογό της, ενώ ήταν 4η στα 200 μ."Αθλητική Ηχώ", 26/7/1965. Στις 12 Σεπτεμβρίου του 1965 ήταν μέλος της εθνικής ομάδας που στο Νέο Φάληρο κατέρριψε το πανελλήνιο ρεκόρ στα 4x100 μ. με χρόνο 49.9Τα ρεκόρ του 1965, Ιστορικό Λεύκωμα 1965, σελ. 161, Καθημερινή (1997). Το επόμενο έτος νίκησε σε 100 και 200μ καθώς και στη σκυταλοδρομία."Αθλητική Ηχώ", 6/6/1966. Τα επόμενα δύο έτη κυριάρχησε στα 200, ενώ το 1968 κέρδισε και στα 400μ, καθώς και στη σκυταλοδρομία. Στις 10 Αυγούστου του 1969 μετείχε στην πρωταθλήτρια Ελλάδας ομάδα 4x400 του Πανιωνίου (μαζί με τις Ε. Χρηστίδου, Α. Γεωργιάδου και Γ. Τρίμη), που κατέρριψε στο Νέο Φάληρο το πανελλήνιο ρεκόρ με 4.12.7. Μία εβδομάδα αργότερα, στις 17 Αυγούστου, αποτέλεσε μέλος της ομάδας του Πανιωνίου (μαζί με τις Χαρά Σασαγιάννη, Ελένη Βρεττάκου και Ντόρη Μηνιάτη) που κατέρριψε -και πάλι στο Νέο Φάληρο- το πανελλήνιο ρεκόρ στα 4x100 μέτρα με χρόνο 48.4Τα ρεκόρ του 1969, Ιστορικό Λεύκωμα 1969, σελ. 161, Καθημερινή (1998). Τελευταία πανελλήνια νίκη της στα 4x400 το 1970, ξανά με πανελλήνιο ρεκόρ 4.08.2.

Υπήρξε σταθερό μέλος της εθνικής ομάδας γυναικών και έλαβε μέρος στους βαλκανικούς αγώνες. Στη βαλκανιάδα του 1968 στο Σεράγεβο κατέρριψε το πανελλήνιο ρεκόρ των 400μ. Μετά την αποχώρησή της από τους στίβους εργάστηκε στον ΟΠΑΠ.

Διακρίσεις
Πανελλήνια ρεκόρ:
400μ: 59.7 (1968)
4Χ100μ:
4Χ400μ: 4.12.7 (με τον Πανιώνιο, 1969), 4.08.2 (με τον Πανιώνιο, 1970).
 Πρωταθλήτρια Ελλάδος:
100μ: 1965, 1966.
200μ: 1966, 1967, 1968.
400μ: 1968
4Χ100μ: 1965, 1966, 1967, 1968
4Χ400μ: 1969, 1970

Πηγές

 Πέτρου Λινάρδου, "Η Σμύρνη του Πανιωνίου", 1998.
 Αθλητική Ηχώ
 "Καίτη Ρεΐζη: Υποψήφια για ελληνικά ρεκόρ από τα 100 ως τα 400 μέτρα", Αθλητική Ηχώ, 3/2/1967.

Αναφορές


Κατηγορία:Αθλητές στίβου Πανιωνίου
Κατηγορία:Ελληνίδες αθλήτριες δρόμων ταχύτητας
Κατηγορία:Κάτοχοι μεταλλίων του Πανελλήνιου Πρωταθλήματος Στίβου